text: Doyði av heilaskaða frá kovid19-koppseting
text: #000001
text: Javnlíkametta læknaliga tíðarritið “Vaccines” hevur eina vísindaliga gjøgnumgongd av einum máli, har ein maður doyði av heilaskaða sum hjáárin av kovid19-koppseting, staðfest við líkskoðan. Hendingargongdin og lýsingin váttar av nýggjum tað, sum onnur hava víst á og staðfest vísindaliga áður, at koppsetingin kann elva til bruna í heilanum og bruna í hjartanum við álvarsomum og stundum fatalum fylgjum.
text: #000002
text: Læknaliga javnlíkametta tíðarritið 'Vacccines' hevur eina frágreiðing frá týska ‘Goerge Schmori’ patologiska stovninum í Dresden.
text: #000003
text: Frágreiðingin lýsir eitt mál við einum 76 ára gomlum manni, sum hevði Parkinsons sjúku (PD), ið doyði tríggjar vikur eftir at hann hevði fingið triðja prikið við kovid19 koppseting.
text: #000005
text: Í úrtakinum stendur m.a., at sjúklingurin var fyrstu ferð koppsettur við Oxford AstraZeneca koppingarevninum í mai 2021, og fekk síðani tvey prik við Pfizer BioNTech koppingini í juli og desember 2021. Familjan hjá tí deyða bað um at fáa líkskurð framdan vegna ógreið klinisk tekin áðrenn deyðan.
text: #000006
text: PD varð váttað við post-mortem kanningum. Harafturat vóru tekin um aspiratións pneumonia (lungnabruni vegna innanding av egnum spýggi ella slími) og systemiskar æðrakálkingar vóru týðiligar. Tó vístu greiningar av vevnaði (histopathological analyses) úr heilanum úrslit, sum patologarnir ikki høvdu roknað við, harímillum akutt vaskulitis (skaði á æðrar í heilanum vegna inflamatión)(í mestan mun lymfosittiskt) eins og skaddan og deyðan heilavevnað í ymiskum støðum (multifocal necrotizing encephalitis) av ókendari orsøk, við týðiligari inflamatión herundir glial og lymfosittiskum reaktiónum. Í hjartanum vóru tekin um kroniska hjartasjúku (cardiomyopathy) eins væl og milt akutt myocarditis og vasculitis. Hóast hesin sjúklingur ikki hevði nakra sjúkrasøgu við kovid19, vóru kanningar, ið kundu staðfesta SARS-Cov-2 antigen — sonevndar immunohistochemistry-kanningar fyri speik- og nukleokapsid protein, gjørdar. Tað undranarverda var, at einans speikprotein og einki nucleokapsid-protein varð funnið í heilanum og hjartanum. Í úrtakinum stendur beinleiðis:
text: #000007
text: “Eftirsum at einki nukleokapsid-protein varð staðfest, mugu fundini av speik-proteini tilskrivast koppseting, heldur enn virussjúku.”
text: #000008
text: Tað vil siga, at tað er ikki koronavirusurin, sum hevur elvt til skaðarnar, men koppsetingin.
text: #000009
text: “Hesi fundini samsvara við undanfarnar kanningar, ið hava víst á bruna í heilanum (encephalitis) og hjartanum (myocarditis) vegna gentøkniligu kovid19 koppsetingarnar.”
text: #000010
text: Við øðrum orðum, at hetta undirbyggir aðrar líknandi kanningar, har koppsetingin hevur víst seg at gera skaða á hjarta og heila.
text: #000011
text: Onnur beinleiðis sitat úr greinini:
text: #000012
text: “Ein orsøks-samanhangur millum hesi fundini og kovid19-koppsetingina, ið sjúklingurin hevði fingið framanundan, var staðfestur við immunohistokemiskum ávísingum av SARS-CoV-2 speik-proteini.
text: #000013
text: Háttalagið, sum verður brúkt í hesi kanningini eigur at vera nýtiligt fyri at skilja ímillum orsaks-samanhang við kovid19-koppseting ella kovid19-infektión í ógreiðum málum.
text: #000014
text: Læknar eiga at leggja sær í geyma slíkar frágreiðingar um sjúkudømi sum hetta, til tess at kunna staðfesta og viðgera slík hjáárin millum sínar sjúklingar, tíðliga.
text: #000015
text: Ein gjøllig post-mortem kanning av andlátum í sambandi við kovid19-koppsetingar eigur at vera umhugsað í førum, har sjúkueyðkenni eru ógreið, herundir vevnaðarfrøðiligar royndir (histology).”
text: #000016
text: Hann fekk týðulig hjáárin í hjartað/blóðrenslið
text: #000018
text: Eftir aðru koppseting í juli 2021 (BNT162b2) legði familjan til merkis týðiligar broytingar í atferðini og sálarligar broytingar (m.a. vildi hann ikki nertast við, var óttafullur, dølskur, og tók seg aftur sosialt)
text: #000019
text: Týðulig versnan av PD sjúkueyðkennum
text: #000020
text: Kliniska diagnosan var deyði vegna ‘aspiration pneumonia’ - aspiratións lungnabruna.
text: #000023
text: Eitt annað javnlíkamett læknafrøðiligt tíðarrit, Clinical Research in Cardiology, gav herfyri eina grein út, sum vísir sambandið millum mRNA-koppsetingarnar og hjartasjúku, har sambandið er staðfest við líkskurði framdum av sjúklingum, ið eru deyðir fáar dagar eftir koppseting.
text: #000025
text: "tað, vit funnu við líkskurði av hjartanum hjá fimm persónum, sum doyðu óvæntað, innan sjey dagar eftir koppseting móti SARS-CoV-2... Okkara fund sláa fast histologisku fenotypuna av deyðiligum myokardit í samband við koppseting."
text: #000028
text: Sum tú sært, hava vit ikki lýsingar ella krav um haldaragjald á síðuni. Tað er tí at vit vilja hava tíðindi frá okkum at síggjast og lesast so víða sum gjørligt. Ístaðin livir Hinvegin av stuðli frá privatpersónum sum tær, ið halda, at okkara arbeiði hevur týdning og virði.Um tú eisini heldur tað, so kanst tú hjálpa okkum at halda arbeiðið koyrandi við antin at lata eina fasta upphædd ella gera eina eingangs flyting á konto nr 9865 1039800 - allur stuðul ger mun.
text: #000030
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti Uttanlands KVÖKING í summarfrí Innanlands Her er nýggjasta prátið við Eivind Jacobsen Innanlands Bæði lóður og royndir hermenn eru við ganga undan hjá Ukraina Uttanlands Hvat siga “niðurlæsingar-skjølini” okkum Uttanlands 12 ráð, hvussu tú við tolni kanst uppala viljasterka og lívliga barn títt Innanlands Staðfest enn einaferð: Munnbind gera ongan mun fyri koronu ella influensu Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000032
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti Uttanlands KVÖKING í summarfrí Innanlands Her er nýggjasta prátið við Eivind Jacobsen Innanlands Bæði lóður og royndir hermenn eru við ganga undan hjá Ukraina Uttanlands Hvat siga “niðurlæsingar-skjølini” okkum Uttanlands 12 ráð, hvussu tú við tolni kanst uppala viljasterka og lívliga barn títt Innanlands Staðfest enn einaferð: Munnbind gera ongan mun fyri koronu ella influensu Uttanlands
text: #000033
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000034
text: Staðfest enn einaferð: Munnbind gera ongan mun fyri koronu ella influensu
text: #000039
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000040